Luumäen hyvinvointiaseman palvelut muuttavat uusiin tiloihin osoitteeseen Marttilantie 34

Luumäen hyvinvointiaseman palvelut muuttavat porrastetusti uusiin tiloihin osoitteessa Marttilantie 34. Ensimmäisenä uudessa osoitteessa aloittaa hyvinvointialueen palveluista 9.12. hammashoito ja viimeisenä 16.12. neuvolatoiminta. Myös HUS Diagnostiikkakeskuksen laboratorio muuttaa.

Luumäen uusi hyvinvointiasema. Kuva: Risto Alaheikka

Luumäen hyvinvointiaseman palvelut muuttavat uusiin toimitiloihin joulukuun aikana. Palvelujen ja toimintojen muutot tehdään porrastetusti palvelu kerrallaan. Uuteen osoitteeseen siirtyvät Luumäellä hammashoito, perusterveydenhuollon vastaanottotoiminta, mielenterveys- ja päihdevastaanotto, fysioterapia ja apuvälinepalvelut, kotihoidon toimisto, kotikuntoutuksen toimisto ja neuvolapalvelut sekä HUS Diagnostiikkakeskuksen laboratorio. Siirtyvistä palveluista kaikki muut ovat toimineet Luumäellä osoitteessa Marttilantie 28 ja neuvolatoiminta osoitteessa Linnalantie 33. Muuttojen jälkeen uusi osoite kaikille on Marttilantie 34, 54500 Taavetti.

HUS Diagnostiikkakeskuksen laboratorio muuttaa myös

HUS Diagnostiikkakeskuksen laboratorio Luumäellä sulkeutuu osoitteessa Marttilantie 28 perjantaina 27.12.2024. Laboratorio avautuu uusissa tiloissa Marttilantie 34:ssä tiistaina 7.1.2025. Muuttopäivien aikana palvelee laboratorioasioissa uuden kiinteistön pihalla HUSin liikkuva näytteenottoauto.

Palvelujen muuttoaikataulu

Alla oleva taulukko selventää muuttoaikataulua, palvelun päättymisen entisessä osoitteessa ja uudessa osoitteessa alkamisen ajankohtia.

Muuttava palvelu tai toiminta

Viimeinen aukiolopäivä osoitteessa Marttilantie 28, 54500 Taavetti

Toiminta alkaa osoitteessa
Marttilantie 34, 54500 Taavetti

Hammashoito | pe 29.11.2024 | ma 9.12.2024
Perusterveydenhuolto, vastaanottotoiminta | ke 11.12.2024 klo 12.00 | to 12.12.2024
Mielenterveys- ja päihdevastaanotto | ti 10.12.2024 | to 12.12.2024
Fysioterapia ja apuvälineet | ti 10.12.2024 | to 12.12.2024
Kotihoito | ke 11.12.2024 | ma 16.12.2024
Kotikuntoutus | ke 11.12.2024 | ma 16.12.2024
Neuvola (toiminta siirtyy osoitteesta Linnalantie 33, 2.krs., 54500 Taavetti) | to 12.12.2024* | ti 17.12.2024
HUS Diagnostiikkakeskuksen laboratorio | pe 27.12.2024 | ti 7.1.2025 Muuttopäivien aikana palvelee uuden kiinteistön pihalla HUSin liikkuva näytteenottoauto.

Pahoittelemme muutosta aiheutuvia poikkeuksia palvelussamme, ja toivomme ymmärrystä muuttoviikkojen aiheuttamalle haitalle.

Lisätietoja medialle:

Suun terveys:
Atte Antikainen, ylihammaslääkäri, puh. 040 194 4099, atte.antikainen@ekhva.fi
Marjut Rasilainen, palveluesihenkilö, puh. 040 520 6109, marjut.rasilainen@ekhva.fi

Perusterveydenhuolto:
Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi, 7.1.2025 alkaen
Pirkko Tuominen, palveluesihenkilö, puh. 040 521 3925, pirkko.tuominen@ekhva.fi

Mielenterveys- ja päihdepalvelut:
Anna-Maria Suhonen, toimintayksikön esihenkilö, puh. 040 6511714, anna-maria.suhonen@ekhva.fi

Kuntoutus:
Virpi Aralinna, palvelupäällikkö, puh. 044 791 5525, virpi.aralinna@ekhva.fi

Kotihoito:
Tarja Sinkkonen, toimintayksikön esihenkilö, Luumäen kotihoito, puh. 040 651 3144, tarja.sinkkonen@ekhva.fi

Neuvola:
Laura Olkkonen, neuvolatoiminnan esihenkilö, puh. 040 7159 476, laura.olkkonen@ekhva.fi

HUS Diagnostiikkakeskus:
Anna Kahila, vastuuyksikön päällikkö, HUS, Diagnostiikkakeskus, Preanalytiikka, Kymenlaakson ja Etelä-Karjalan alue, puh. 044 564 9202, anna-maaret.kahila@hus.fi

Päivitykset:

*29.11.2024 klo 14.45: Neuvolan viimeinen aukiolopäivä vanhoissa tiloissa on torstai 12.12.2024. Muuton aikana 13.–16.12.2024 asiakkaat ohjataan tarvittaessa muihin yksiköihin. (Aiempi tieto on ollut, että neuvolan viimeinen aukiolopäivä vanhoissa tiloissa on pe 13.12.2024.)

Korjaus 13.1.2025 klo 11.25: Vaihdettu Satu Simolinin tilalle Eija-Liisa Vikströmin tiedot.